ZIEMASSVĒTKU DĀVANTIRGUS rūķīši aicina iesniegt darbus tirdzniecībai!

Jau ceturto gadu Kandavas novada muzeja Mākslas galerijā no 15. 12. līdz 28.12.2015 norisināsies ZIEMASSVĒTKU DĀVANTIRGUS. Tirgus darbosies no 10:00 līdz 19:00 katru dienu, izņemot svētdienas. ZIEMASSVĒTKU DĀVANTIRGUS tā ir īpaša izstāde, kurā iespējams iegādāties vairāk kā 3000 Kandavas tuvākā un tālākā apkārtnē ar rokām gatavotas unikālas dāvanas - adījumus, koka izstrādājumus, pinumus, keramiku, gleznas, īpašas apsveikumu kartītes, eglīšu rotājumus, apģērbus, bērnu rotaļlietas u.c.

Tieši Tu esi mums nepieciešams!

Aicinam pieteikt dalību amatniekiem, rokdarbniekiem, māksliniekiem, mājražotājiem un citiem radošiem cilvēkiem. Darbi Jums pašiem nav jātirgo, to darīsim mēs. Cenas darbiem nosakiet Jūs paši, mūsu uzcenojums 15% . Jums ir jārada skaisti darbi un janogādā tie mums! Par visu pārējo parūpēsimies mēs.

Svarīgi, lai darbi būtu pašu darināti, unikāli, interesanti, kvalitatīvi, skaisti noformēti. Var iesniegt neierobežotu skaitu darbus! ☺

**Uzmanību!!! Obligāti!!!**Darbu iesniegšanas kārtība:

1. **Līdz 1. decembrim**  aizpildīt pieteikuma anketu ar precīzu darbu sarakstu un nosūtīt pa epastu romanovska.linda@gmail.com vai nogādāt Kandavas novada muzejā Talsu iela 11, Kandava, LV-3120.
2. **5. un 7. decembrī darbu iesniegšana!** Jums jāatved **precīz**i tie darbi, kas tika norādīti pieteikuma anketā. Jums tiks izsniegtas cenu lapas ar svītru kodiem, kuras Jums pašiem jāpiestiprina pie darbiem. Tad darbus kopā ar parakstītu pavadzīmi un reģistrācijas kopiju(tie kas VIDā reģistrējušies) vai nodošanas aktu(tie, kas nav VIDā reģistrējušies) atstāsiet mums.
3. **3. janvārī** Jums jāierodās pēc nepārdotajām precēm un jāparaksta atdošanas akts, lai varam Jums pārskaitīt naudu par pārdotajām precēm (līdz 25.01.2016).
4. Pēc tirdzniecības darbi netiek uzglabāti!

Mājražotāji, kuri gatavo nefasētas ēdamlietas - sieri, piparkūkas, gaļas, bulciņas, karstvīnus u.c. aicinam sazināties ar mums. Būs degustāciju dienas, kurās Jūs paši varēsiet tirgot savu produkciju. Visticamāk, ka degustāciju dienas būs 15. un 26. decembrī.

Lūdzam padomāt par skaistu noformējumu, iesaiņojumu. Tie , kas tirgo sīkas lietas (piemēram rotas) drīkst iesniegt darbus ar gataviem noformētiem stendiem. Tie, kas iesniedz adījumus, keramiku u.c. lūdzu pievienot iesaiņojuma papīru, maisiņus, kastītes .u.c.

Kā arī meklējam brīvprātīgos palīgus, pozitīvus, radošus cilvēkus - dāvanu saiņotājus, radošo darbnīcu vadītājus, degustāciju vadītājus u.c. Jebkurš mazs darbiņš palīdzēs mums padarīt šo pasākumu jaukāku, kvalitatīvāku! Esam atvērti idejām un ieteikumiem!

ZIEMASSVĒTKU DĀVANTIRGU organizē Kandavas novada amatnieku biedrība sadarbībā ar Kandavas novada Kultūras pārvaldi. Atbalsta uzziņu portāls [www.viss.lv](http://www.viss.lv) !

Vairāk informācijas:

Linda Romanovska ,+ 371 26369421, romanovska.linda@gmail.com , [www.puralade.lv](http://www.puralade.lv), [www.kandavaskultura.lv](http://www.kandavaskultura.lv)